Istanbul universiteti. Istanbul universiteti – Turkiyadagi qadimgi universitetlardan biri. 1453-yil tashkil etilgan, 20-asrgacha oliy musulmon maktabi boʻlgan. Turkiya Respublikasi eʼlon qilingach (1923), qayta tashkil etilgan (1933; 1946) va dunyoviy oliy oʻquv yurtiga aylangan. Filologiya, huquqshunoslik, iqtisod, oʻrmonchilik, tibbiyot, dorishunoslik, kimyo va boshqa ixtisosliklar boʻyicha mutaxassislar tayyorlaydi. 30 mingdan ortiq talaba taʼlim oladi.